ร้านกาแฟชายทุ่งของสมเด็จพระเทพฯ เรียบง่าย หอมกรุ่นกาแฟและเบเกอรี
ทันทีที่ทราบข่าวว่าร้านกาแฟแห่งนี้เป็นของสมเด็จพระเทพฯ ประชาชนก็ต่างเดินทางไปอุดหนุน ร้านกาแฟชายทุ่ง (Chai Thung Coffee) กันอย่างเนืองแน่น จนสินค้าและเครื่องดื่มขายหมดภายในระยะเวลาเพียงครึ่งวันเมื่อวันที่ 26 กันยายนที่ผ่านมา เมื่อสมเด็จพระเทพฯ ทรงพระกรุณาโปรดเกล้าฯ ให้สร้างร้านกาแฟในโครงการศูนย์เรียนรู้เกษตรชุมชนในพื้นที่ดินเปรี้ยว บนพื้นที่ทั้งหมด 19 ไร่ ที่ถูกจัดสรรไว้อย่างเป็นสัดส่วน ภายในพื้นที่มีร้านกาแฟหนึ่งเดียวซึ่งเป็นอาคารชั้นเดียว รายล้อมด้วยความเขียวขจีของมวลหมู่ไม้ที่สร้างความร่มรื่นน่านั่งพักผ่อน ภายในร้านตกแต่งด้วยโทนสีขาวและไม้สีอ่อน มีการประดับพระฉายาลักษณ์ของสมเด็จพระเทพฯ ขณะทรงงานต่างๆ ส่วนเมนูภายในร้าน นอกจากจะมีเครื่องดื่มอย่างชายทุ่งคอฟฟี่ ลาเต้ นมชมพู ชาเขียวนม น้ำหม่อน ฯลฯ ไว้บริการแล้ว ยังมีเบเกอรีมากมาย ไม่ว่าจะเป็น Red Velvet Cake Classic Cheese Pie เค้กส้ม เค็กช็อกโกเลต คุกกี้ หรือบราวนี่ ไว้ให้กินคู่กับเครื่องดื่มแก้วโปรด โดยชื่อ ร้านกาแฟชายทุ่ง สมเด็จพระเทพฯ ได้พระราชทานด้วยพระองค์เอง และจะเสด็จฯ มาทรงเปิดในวันเสาร์ที่ 29 กันยายน 2561 ที่กำลังมาถึง ร้านกาแฟชายทุ่ง เปิดทุกวัน ตั้งแต่ 07.30-17.30 น. ตั้งอยู่บนถนนรังสิต-นครนายก ต.บึงยี่โถ อ.ธัญบุรี จ.ปทุมธานี พิสูจน์อักษร: อ้างอิง: 
สมเด็จพระเทพฯ ทรงพระกรุณาโปรดเกล้าฯ ให้สร้างร้านกาแฟชายทุ่ง (Chai Thung Coffee) ในโครงการศูนย์เรียนรู้เกษตรชุมชนในพื้นที่ดินเปรี้ยว ซึ่งตั้งอยู่บนถนนรังสิต-นครนายก ต.บึงยี่โถ อ.ธัญบุรี จ.ปทุมธานี